FI Euroopan unionin virallinen lehti C 302/34

Unionin yleisen tuomioistuimen tuomio 15.7.2015 – Westfälische Drahtindustrie ym. v. komissio

(Asia T-393/10) (1)

((Kilpailu - Kartellit tai muut yhteistoimintajärjestelyt - Jänneteräksen eurooppalaiset markkinat - Hintojen vahvistaminen, markkinoiden jakaminen ja arkaluonteisten kaupallisten tietojen vaihtaminen - Monitahoinen kilpailusääntöjen rikkominen - Yhtenä kokonaisuutena pidettävä jatkettu kilpailusääntöjen rikkominen - Irtisanoutuminen - Rikkomisen vakavuus - Lieventävät seikat - Yhdenvertainen kohtelu - Rangaistusten ja seuraamusten yksilöllisyyden periaate - Maksukyvyn arviointi - Komission vuoden 2002 yhteistyötiedonanto - Sakkojen määrän laskennasta annetut vuoden 2006 suuntaviivat - Täysi harkintavalta))

(2015/C 302/43)

Oikeudenkäyntikieli: saksa

Asianosaiset

Kantajat: Westfälische Drahtindustrie GmbH (Hamm, Saksa), Westfälische Drahtindustrie Verwaltungsgesellschaft mbH & Co. KG (Hamm), Pampus Industriebeteiligungen GmbH & Co. KG (Iserlohn, Saksa) (edustajat: aluksi asianajajat C. Stadler ja N. Tkatchenko, sitten asianajajat C. Stadler ja S. Budde)

Vastaaja: Euroopan komissio (asiamiehet: V. Bottka, R. Sauer ja C. Hödlmayr, avustajanaan asianajaja M. Buntscheck)

Oikeudenkäynnin kohde

Vaatimus SEUT 101 artiklan ja ETA-sopimuksen 53 artiklan soveltamismenettelystä (asia COMP/38.344 – Jänneteräs) 30.6.2010 annetun komission päätöksen K(2010) 4387 lopullinen, sellaisena kuin se on muutettuna 30.9.2010 annetulla komission päätöksellä K(2010) 6676 lopullinen ja 4.4.2011 annetulla komission päätöksellä K(2011) 2269 lopullinen, kumoamiseksi ja muuttamiseksi ja vaatimus komission kilpailun pääosaston pääjohtajan 14.2.2011 päivätyn kirjeen kumoamiseksi

Tuomiolauselma

1) Lausunnon antaminen tästä kanteesta raukeaa siltä osin kuin kyse on Westfälische Drahtindustrie GmbH:lle ja Westfälische Drahtindustrie Verwaltungsgesellschaft mbH & Co. KG:lle 30.9.2010 annetussa komission päätöksessä K (2010) 6676 lopullinen myönnetystä sakon alennuksesta.

2) SEUT 101 artiklan ja ETA-sopimuksen 53 artiklan soveltamismenettelystä (asia COMP/38.344 – Jänneteräs) 30.6.2010 annetun komission päätöksen K(2010) 4387 lopullinen, sellaisena kuin se on muutettuna 30.9.2010 annetulla komission päätöksellä K(2010) 6676 lopullinen ja 4.4.2011 annetulla komission päätöksellä K(2011) 2269 lopullinen, 2 artiklan 8 kohta kumotaan.

3) Komission kilpailun pääosaston pääjohtajan 14.2.2011 päivätty kirje kumotaan.

4) Westfälische Drahtindustrie, Westfälische Drahtindustrie Verwaltungsgesellschaft mbH & Co. ja Pampus Industriebeteiligungen GmbH & Co. velvoitetaan maksamaan yhteisvastuullisesti 1 5 4 85 000 euron suuruinen sakko.

5) Westfälische Drahtindustrie ja Westfälische Drahtindustrie Verwaltungsgesellschaft mbH & Co. velvoitetaan maksamaan yhteisvastuullisesti 2 3 3 70 000 euron suuruinen sakko.

6) Westfälische Drahtindustrie velvoitetaan maksamaan 7 6 95 000 euron suuruinen sakko.

7) Kanne hylätään muilta osin.

8) Westfälische Drahtindustrie, Westfälische Drahtindustrie Verwaltungsgesellschaft mbH & Co. ja Pampus Industriebeteiligungen GmbH & Co. vastaavat puolesta omia oikeudenkäyntikulujaan välitoimimenettelystä aiheutuneet kulut mukaan lukien. Komissio vastaa omista oikeudenkäyntikuluistaan, ja se velvoitetaan korvaamaan puolet Westfälische Drahtindustrien, Westfälische Drahtindustrie Verwaltungsgesellschaft mbH & Co.:n ja Pampus Industriebeteiligungen GmbH & Co.:n oikeudenkäyntikuluista välitoimimenettelystä aiheutuneet kulut mukaan lukien.

(1) EUVL C 301, 6.11.2010.